
Par iepirkuma tehniskajā specifikācijā ietvertās prasības attiecināmību

Elektronisko iepirkumu sistēmā 2026. gada 13. janvārī tika izsludināta iepirkuma procedūra (atklāts konkurss) ar nosaukumu “Medikamentu un medicīnas preču iegāde”, ar iepirkuma identifikāciajs numuru: 2026/1 (turpmāk – “Iepirkums”). 

Iepirkuma ietvaros ir saņemti šādi pretendentu jautājumi un lūgumi, uz kuriem Iepirkumu komisija sniedz atbildes:

· Pretendenta jautājuma reģistrēšanas datums: 13.01.2026. “Labdien! Vai būtu iespējams saņemt tehnisko-finanšu piedāvājuma tabulu kā atsevišķus failus no nolikuma?”

Iepirkumu komisijas atbilde: Finanšu piedāvājuma forma, kas pretendentam jāaizpilda dalībai iepirkumā, ir pieejama iepirkuma nolikuma 3. pielikumā (gan iepirkuma 1. daļai – medikamentiem, gan 2. daļai – medicīnas precēm). Vienlaikus, ņemot vērā citu pretendentu norādes par ierakstiem līdzšinējā iepirkuma tehniskajā specifikācijā, pasūtītājs, reģistrējot šo atbildi EIS, ir sagatavojis aktualizētu iepirkuma 3. pielikuma formas versiju (ar svītrotām pozīcijām, kas nav attiecināmas un netiek iegādātas). Minētā aktualizētā forma (augšuplādēta Elektronisko iepirkumu sistēmā ar nosaukumu “Iepirkuma nolikuma 3. pielikums”) ir aizpildāma ieinteresētā piegādātāja pusē.

· Pretendenta jautājuma reģistrēšanas datums: 13.01.2026. Pretendenta jautājums: “Nolikuma 1.6.2.1.punktā noteikts, ka paredzamā kopējā līgumcena 1.daļā ir 33 599,00 EUR, bez PVN. Vai summai ir tikai informatīva nozīme, vai arī, ja Pretendentu piedāvājums 1.daļā pārsniegs šo summu, tad Komisija var pieņemt lēmumu pārtraukt iepirkumu? Norādām, ka 2024.gada konkursā tika noteikta šāda pati summa, bet pozīciju skaits bija mazāks.

Iepirkumu komisijas atbilde: Iepirkuma nolikuma 1.6.2. punkta apakšpunktos norādītās summas ir informatīvas un attiecināmas vienīgi uz kopējo izmaksu apmēru, ko pasūtītājs atbilstoši pieņemtajiem lēmumiem ir paredzējis medikamentu un medicīnas preču iegādei katrā no Iepirkuma daļām. Ja pretendenta iesniegtais piedāvājums pārsniegs minēto izmaksu robežvērtību, tas neietekmē piedāvājuma vērtēšanu (kā tādu) saskaņā ar Iepirkuma nolikuma prasībām, kā arī pasūtītāja ieceri slēgt vispārīgo vienošanos ar visiem pretendentiem, kuru piedāvājums un kvalifikācija tiks atzīta par atbilstošu Iepirkuma nolikuma prasībām.

· Pretendenta jautājuma reģistrēšanas datums: 13.01.2026. Pretendenta jautājums: “Nolikuma 3.3.punkts nosaka, ka “Visas cenas ir jāaprēķina un jānorāda ar precizitāti 2 (divas) zīmes aiz komata ...” . Vēlamies vērst Iepirkuma komisijas uzmanību uz to, ka lielākā daļa šī iepirkuma preču 1 vienības (tablete, ampula, mililitrs u.c.) vērtība ir ļoti neliela, līdz ar to prasība par maksimāli tikai 2 zīmēm aiz komata, sadārdzina piedāvājumu Pasūtītājam. Lūdzam veikt grozījumus Nolikuma 3.pielikumā un noteikt, ka kolonā “Cena par vienību bez PVN EUR” atļauts norādīts 1 vienības cenu ar ne vairāk kā 4 (četriem) cipariem aiz komata, bet kolonā “Cena kopā bez PVN EUR”– ar ne vairāk kā 2 (diviem) cipariem aiz komata. Tādā veidā Pasūtītājam ir iespēja iegūt finansiāli izdevīgāku (zemāku) piedāvājumu, kas atbilst Publiskā iepirkuma likuma vienam no pamatmērķiem- pasūtītāja līdzekļu efektīva izmantošana.”

Iepirkumu komisijas atbilde: Iepirkuma komisija ir apsvērusi pretendenta ierosinājumus un tā sakarā veikusi izmaiņas Iepirkuma nolikuma 3. pielikumā, veicot attiecīgus papildinājumus katrā no kolonnām (t.i., attiecībā uz cenu par vienu vienību bez PVN, kā arī attiecībā uz kopējo cenu bez PVN).

· Pretendenta jautājuma reģistrēšanas datums: 13.01.2026. Pretendenta jautājums: Jautājumi par tehnisko specifikāciju:
	Nr.p.k.
	ATĶ grupas kods
	Starptautiskais nosaukums
	deva
	forma
	Aptuvenais daudzums 2 (divos) gados
	Komentārs

	36
	NO3AX11
	Topiramatum
	100 mg
	Tablete
	1000
	Uz šodienu nav neviena medikamenta ZVA reģistrā, kurš būtu pieejams, ka arī nav uzrādīts datums, kad medikaments varētu parādīties.
Lūdzam svītrot to no saraksta.

	72
	R05CB02
	Bromheksini hydrohloridum
	4 mg
	Tablete
	2000
	Uz šodienu nav neviena medikamenta ZVA reģistrā, kurš būtu pieejams, ka arī nav uzrādīts datums kad varētu parādīties

	102
	D08AX;R07AB
	Solutio Ammoniae concentrata
	10% 40ml
	Pudele
	10
	Uz šodienu nav neviena medikamenta ZVA reģistrā, kurš būtu pieejams, ka arī nav uzrādīts datums kad varētu parādīties

	97
	J01EB06
	Sulfanilamidum 10%
	Tūbiņa/ 30 g
	Tūbiņa
	10
	Abās pozīcijās ir prasīta streptocīda ziede.
Lūdzu precizēt specifikāciju, vai tās nav dubultās pozīcijas.
97.poz. ir norādīts nekorekts ATC kods.



Iepirkumu komisijas atbilde: Iepirkuma komisija ir izvērtējusi pretendenta ierosinājumus un tā sakarā veikusi grozījumus Iepirkuma nolikuma 3. pielikumā, dzēšot līdzšinēji Iepirkuma nolikuma 3. pielikumā uzskaitītās produktu pozīcijas Nr. 36, 72 un 102, kā arī pozīciju Nr. 97, jo tā dublējas ar pozīciju Nr. 138. Iepirkuma nolikuma 3. pielikumā uzskaitīto produktu numerācija pēc minētajām izmaiņām paliek nemainīga un pretendenti tiek aicināti izmantot konkrēto versiju, lai iesniegtu piedāvājumu Iepirkumā.

